258 



April og Maj, og- Bestøvningen foregaar ved Vinden, der 

 fører Støvet fra de langt fremragende Støvdragere hen paa 

 de brnne, klæbrige Ar. Den bestøves dog ogsaa af Insekter. 

 Snart efter Afblomstringen er Frugterne modne. Det er Sten- 

 frugter, der danner et sort Bær af Størrelse som en Ært. 

 Det ædes gerne af Faarene. I Grønland spiller Rævlinge- 

 bærrene en vigtig Rolle, da de der benyttes meget som 

 Fødemiddel for Mennesker. Den grønlandske Opdagelses- 

 rejsende, Kaptajn Graah, skriver om den: »Jeg skylder 

 Krækkebærrene, at jeg ikke fandt min Død paa Østkysten«. 

 Eævling, ogsaa kaldet Kræ kl in g, »Rævlingebær« og »Kræk- 

 kebær«, »Kragebær« eller »Sortebær« er meget almindelig i 

 Vest- og Nordjyllands Hedeegne, men sjældnere paa Øerne. 

 Paa Bornholm forekommer den ret hyppig i Højlyngen. Skønt 

 Rævlingen hører til en helt anden Familie end Lyngplanterne 

 og i adskillige Henseender er vidt fjernet fra disse, saa har 

 den dog, voksende mellem Lyngen som den gør, en fuldstæn- 

 dig lyngagtig Karakter, et Forhold, der minder om den »Be- 

 skyttelseslighed'<, der saa ofte træffes mellem visse Dyr og 

 de Planter, blandt hvilke de færdes. (Rostrup). En af Grun- 

 dene til Rævlingens betydelige Udbredelse er vistnok den, 

 at den i højere Grad end de andre Hedebuske har nedlig- 

 gende og langstrakte Grene, der nogenlunde let slaar Rødder, 

 den breder sig derfor ogsaa lettere til Siden, saa at den 

 enkelte Plante kan omspænde et større Omraade, og naar de 

 forskellige Tuer væver Grenene ind mellem hverandre, dannes 

 der et tæt Dække. En anden Grund kan maaske søges i 

 dens Frugters kødede Beskaffenhed, idet disse ædes af fiere 

 Dyr, deriblandt af adskillige Fugle, og derved spredes de 

 smaa stenhaarde Frø, efter at have passeret Dyrenes For- 

 døjelseskanal, vidt omkring. I Grønland maa endogsaa Polar- 

 ræven om Vinteren i Mangel af bedre Føde, tage til Takke 

 med Rævlingebær. I det tidlige Foraar er det dens smaa 

 uanselige, lugtløse Blomster, der forsyner de første Humler 

 og Bier med Blomsterstøv. 



